Levyraati 21 - Pas pour l'Eurovision

Kahdeskymmenesensimmäinen levyraati järjestettiin 11.–29. heinäkuuta 2019. Raadin slogan oli "Pas pour l'Eurovision", ja teemana olivat kappaleet, joiden sanoitukset ovat euroviisusääntöjen vastaisia. Näin ollen instrumentaalikappaleet oli kielletty. Erikoisuutena osallistujilta pyydettiin esittäjän valokuva ja lyhyt esittelyteksti kappaleesta. Lisäksi viisupisteytyksen sijaan käytettiin osallistujamäärästä riippuen laajennettua asteikkoa. Tällä osallistujamäärällä annettiin pisteitä 15 parhaalle kaavalla 20-17-15-13-11-10-9-8-7-6-5-4-3-2-1. Käytössä oli hittikielto, joka perustui suomalaisiin hittivuosilistoihin.

Raadin järjesti Timoteus, jolle 19. levyraadin voittanut MuumiAnkka luovutti järjestämisoikeuden. Aintsulle ja Nokikolarille osallistuminen oli ensimmäinen. 20. levyraadin osallistujista pois jäivät Pete, Koirankuonolainen ja Elukka. Takaisin palasivat taukojensa jälkeen Mini3765 ja + Viisut +. Raadin voitti Mini3765, joka järjesti 23. levyraadin. Seuraava raati oli 22. levyraati.